পাকিস্তানকে ধমক! আফগানিস্তানের সঙ্গে যুদ্ধ নিয়ে কী বললেন ট্রাম্প?

ওয়েব ডেস্ক: বিগত কয়েকদিন ধরেই উত্তপ্ত পাকিস্তান-আফগানিস্তান সীমান্ত। দুই দেশের তরফেই চলছে গোলাবারুদ নিক্ষেপ। মধ্যপ্রাচ্য শান্ত হতেই উত্তপ্ত এশিয়ার আরেক দিক। এই সুযোগে ফের শান্তির বার্তা (Peace Message) নিয়ে হাজির ডোনাল্ড ট্রাম্প (Donald Trump)। আগেই আটটি যুদ্ধ থামানোর (Ceasefire) দাবি করা ট্রাম্প এবার নয় নম্বর যুদ্ধ নিয়েও মুখ খুললেন মার্কিন প্রেসিডেন্ট। ট্রাম্পের দাবি, খুব সহজেই তিনি পাকিস্তান-আফগানিস্তান সংঘাত (Pakistan-Afghanistan Conflict) মিটিয়ে ফেলবেন।

সম্প্রতি হোয়াইট হাউসে সাংবাদিকদের সঙ্গে কথা বলার সময় ট্রাম্প বলেন, “আমি জানি পাকিস্তান আফগানিস্তানের সঙ্গে যুদ্ধে জড়িয়েছে। যদি আমি চাই তাহলে মুহূর্তেই দুই দেশের সমস্যা মিটিয়ে সংঘাত থামাতে পারি। যুদ্ধ থামাতে আমি ভালোবাসি।” মার্কিন প্রেসিডেন্টের দাবি, “আমেরিকার ইতিহাসে কোনও প্রেসিডেন্ট একটাও যুদ্ধ থামাতে পারেননি। বরং কেউ কেউ যুদ্ধ শুরু করেছেন। আমি কিন্তু লাখ লাখ মানুষের জীবন বাঁচিয়েছি।”

আরও পড়ুন: পাকিস্তানের বর্বরোচিত হামলা, এয়ার স্ট্রাইকে নিহত ৩ আফগান ক্রিকেটার

এদিন ফের একবার ট্রাম্পের কথা ধরা দিল তাঁর নোবেল শান্তি না পাওয়ার আক্ষেপ। মার্কিন প্রেসিডেন্ট এদিনও বলেন, “আমি আটটা যুদ্ধ মেটালাম। রুয়ান্ডা, কঙ্গো, ভারত, পাকিস্তান—সব জায়গায় শান্তি ফিরিয়ে এনেছি। কিন্তু আমি নোবেল পাইনি। কেউ একজন পেলেন, খুব ভালো মহিলা, আমি জানি না উনি কে। তবে আমি এসব নিয়ে মাথা ঘামাই না। আমি শুধু জীবন বাঁচাতে চাই।”

#WATCH | US President Trump says, “I solved eight wars. Go to Rwanda and the Congo, talk about India and Pakistan. Look at all of the wars that we solved, and every time I solved, when they say If you solve the next one, you’re gonna get the Nobel Prize. I didn’t get a Nobel… pic.twitter.com/EWDq3EgApZ

— ANI (@ANI) October 17, 2025

প্রসঙ্গত, ট্রাম্প আগেই দাবি করেন যে তিনি ভারতের-পাকিস্তান যুদ্ধ থামিয়েছেন। তবে তাঁর সেই দাবি আগেই প্রত্যাখ্যান করেছে নয়াদিল্লি। ভারতের মতে, দুই দেশের মধ্যে যুদ্ধবিরতির সমঝোতা হয়েছিল দুই সেনাবাহিনীর ডিরেক্টর জেনারেল অব মিলিটারি অপারেশন্সের সরাসরি আলোচনার মাধ্যমে। সেখানে ট্রাম্প প্রশাসনের কোনও ভূমিকা ছিল না বলেই মনে করে ভারত।